古詩
作者：杭學士人
朝代：宋

paragraphs: 上書如啜盧仝茶，直論國體寧無譁。
依然茅葦縱橫斜，鍾山老柏休槎牙。
嗚呼時事如絲麻，食肉者口徒咿哇。
鬼蜮空含射影沙，逐客令下堪吁嗟。
識者將謂秦得邪，淳祐寖不如端嘉。
邪人剛指正人邪，時有引喙鳴靈鴉。
失脚奇禍曹羅罝，尼山草木枯無華，奄奄山鬼相揄揶。
我今束書歸天涯，不惜一去惜國家。